་གསུང་ཐུགས་ཀྱི་འོད་ཟེར་རེ་རེ་ཙམ་སྤྲོས་པས་ཀྱང་སེམས་ཅན་དཔག་ཏུ་མེད་པ་ཐམས་ཅད།
མཁྱེན་པའི་གོ་འཕང་ལ་འགོད་ནུས་པ་ལ་སོགས་པ་མདོར་ན་ཡོན་ཏན་གྱི་རིགས་ཐམས་ཅད་དང་ལྡན་ཞིང་།སྐྱོན་གྱི་རིགས་ཐམས་ཅད་དང་བྲལ་བ་ནི་ཡང་དག་པར་རྫོགས་པའི་སངས་རྒྱས་ཁོ་ན།

ཡིན།དེས་ན་རང་གཞན་གཉིས་ཀའི་དོན་མཐར་ཕྱིན་པ་ཞིག་བྱེད་ན་ད་ལྟ་བུའི་སངས་རྒྱས་ཀྱི་གོ་འཕང་ཞིག་ཐོབ་དགོས་པར་འདུག་པས།བདག་གིས།
སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱའོ།།དེ་ལྟར་བྱེད་ནུས་པརཞེས་གསོལ
བབ་བཏབ་པསུ་སྤྱི་བོ་འི་བླ་མ་ལྷའི་སྐུ་ལས་སྐུ་གཉིས་པ་ཞིག་མར་མ་གཅིག་ལས་གཉིས་ཆད་ཀྱི་ཚུལ་དུ་བྱུང་ནས་རང་ལ་ཐིམ་པས་སེབ་གེ་ཆེན་པོ་བརྒྱད་ཀྱིས་བཏེགཔའི་རིན་པོ་
ཆེའི་ཁྲི་མཐོ་ཞིང་ཡངས་པའི་སྟེང་ཁར་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གངན་ལ་རང་ཉིད་རྒྱལ་བ་ཤཱཀྱ་ཐུབ་པར་གསལ་བའི་ངང་ནས་ལུས་ལོངས་སྤྱོད་དགེ་རྩ་དང་བཅས
ལ་བདུད་ཀྱི་སྣ་ལྔ་འོད་ཟེར་དང་བཅས་པའི་རྣམ་པར་སྤྲོས་ནས་སེམས་ཅན་ཐམས་ཅད་ལ་བཏང་བས།སམས་ཅན་ཐམས་ཅད་ཀྱིས་མངོན་མཐེ་ངེས་ལེགས་ཀྱི་བདེ་བ་ཁྱད་པར་
ཅན་ཐེབ་པར་གྱུར།སྤྱི་བོར་བླ་མ་ལྷོ་བསྒོམ་བཞིན་པའི་ངང་ནས།མན་ངག་ལས་དྲུང་།དེ་ལྟར་བྱང་ཆུབ་མཆོག་ཏུ་སེམས་བསྐྱེད་ནས་སོ་ཐར་གྱི་སྡོམ་པ་བཟུང་བའི་ཕན་ཡོན་བྱེ་བ་བརྒྱ་སྟོང་གིས

བསྐྲུན་དུ་མེད་པའི་བྱང་སེམས་ཀྱི་སྡོམ་པ་བཟུང་འདོད་ཀྱི་སྨོས།མ་སེམས་ཅན་ཐམས་ཅད་ཀྱི་དོན་དུ་མྱུར་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ།
དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་རྒྱལ་བའི་སྲས་ཀྱི་སྡོམ་པ་བཟུང་ནས་སྤྱོད་པ་རླབས་པོ་ཆེ་རྣམས་ལ་སློབ་ཅིང་།སེམས་ཅན་ཐམས་ཅད་ཀྱི་དོན་དུ།
སངས་རྒྱས་ཐོབ་པར་བྱའོ།།སྙམ་པའི་སེམས་འདི་ཡང་སངས་རྒྱས་མ་ཐོབ་ཀྱི་བར་དུ་བཟུང་བར་བྱའོ།།སངས་རྒྱས་བྱང་ཆུབ་སེམས་དཔའ་ཀུན།།བདག་ལ་དགོངས་པར་མཛད་དུ་གསོལ།
ཇི་ལྟར་སྔོན་གྱི་བདེ་གཤེགས་ཀྱིས།།བྱང་ཆུབ་ཐུགས་ནི་བསྐྱེད་པ་དང་།།བྱང་ཆུབ་སེམས་དཔའི་བསླབ་པ་ལ།།རིམ་པ་བཞིན་དུ་གནས་པ་ལྟར།།བདག་ཀྱང་འགྲོ་ལ་ཡན་དོན་དུ།བྱང་ཆུབ
སེམས་ནི་བསྐྱེད་བགྱི་ཞིང་།།བྱང་ཆུབ་སེམས་དཔའི་བསླབ་པ་ལ།།རིམ་པ་བཞིན་དུ་བསླབ་པར་བགྱི།།ཞེས་ལན་གསུམ་བརྗེད།དེང་དུས་པདག་ཚེ་འབྲས་བུ་ཡོད།།མི་ཡི་སྲིད་པ།
ལེགས་པར་ཐོབ།།དེ་རིང་སངས་རྒྱས་རིགས་སུ་སྐྱེས།།སངས་རྒྱས་སྲས་སུ་ད་གྱུར་ཏོ།།ད་ནི་བདག་གིས་ཅི་ནས་ཀྱང་།།རིགས་དང་མཐུན་པའི་ལས་བརྩམས་ཏེ།།སྐྱོན་མེད་བཙུན་པའི།།

རིགས་འདི་ལ།།རྟོག་པར་མི་འགྱུར་དེ་ལྟར་བྱ།།ཞེས་སྤྲོ་བ་བསྐྱེད་ཅིང་།ཐོབ་པ་མི་ཉམས་པར་བསྲུང་ཚུལ་ནི།མ་སེམས་ཅན་ཐམས་ཅད་ཀྱི་དོན་དུ་མྱུར་
དུ་པང་དག་པར་རྫོགས་པའི་སངས་རྒྱས་ཀྱི་གོ་འཡང་ཐོབ་པར་བའོ།།དེའི་ཕྱིར་དུ་བྱང་ཆུབ་ཀྱི་སེམས་ཀྱི་ཕན་ཡོན་བསམ་ནས་ཉེན་ལན་གསུམ་མཚན་ལན་གསུམ་དུ་བྱང་ཆུབ་ཀྱི་སེམས
བཟུང་ཞིང་།སེམས་ཅན་གྱི་ངོས་ནས་བྱེད་སྐྱེད་ཅི་འདྲ་ནའང་བ་དག་གི་ངོས་ནས་སེམས་ཅན་གཅིག་ཀྱང་བློས་མི་སྤོང་།སེམས་བསྐྱེད་འཕེལ་བའི་ཕྱིར་དུ་དཀོན་མཆོག་གི་མཆོད་པ་ལ
སོཞེས་པའིའིཚོགས་གཉིས་གསོག།པ་ལ་བརྩོཪྴ་པར་བྱའོ།།གཞན་ཡང་བླ་མ་སོགས་ལ་ཀུ་རེ་དང་བཞད་གད་ཀྱི་བྱེར་དུ་ཡང་བརྫུན་གྱིས་དབུ་བསྐོར་བ་དང་།གཞན་དགེ་བ་བྱེད་པ་ལ།
འགྱོད་པ་བསྐྱེད་པ་དང་།ཐེག་ཆེན་ལ་ཞུགས་པའི་བྱ་བ་སེམས་རྣམས་ལ་ཞེ་སྡང་གི་མི་སྙན་པར་སྨྲ་བ་དང་།ལྷག་པསམ་མ་ཡིན་པ་འི་གཡོ་སྒྱུ་བྱེད་པ་སྟེ་ནག་པོའི་ཆོས་བཞི་ལ་སོགས་
པ་སེམས་བསྐྱེད་ཉམས་པའི་རྒྱུ་རྣམས་སྤོང་བ་དང་།དཀར་པོའི་ཆོས་བཞི་བསྟེན་པ་ལ་སོགས་པའི་སེམས་བསྐྱེད་འཕེལ་བའི་རྒྱུ་རྣམས་ལ་ཚུལ་བཞིན་དུ་བསླབ་པར་བྱའོ།།མདོར་ན་རྩ།།

ལྷུང་བཅོ་བརྒྱད་དང་ཉེས་བྱས་བཞི་བཅུ་ཞེ་དྲུག་གི་ཉེས་པས་ནམ་ཡང་མ་གོས་པའི་བྱང་ཆུབ་སེམས་དཔའི་སྡོམ་པ་རྣམ་པར་དག་པ་སྲོག་དང་བསྔོས་ཏེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི།།།
བར་དུ་བསྲུང་བར་བྱའོ།།དེ་ལྟར་བསྲུང་ནུས་པར་བླ་མ་ལྷསརྒྱལ་སྲས་ཀྱི་སྤྱོད་པ་ལ་བསླབ་ཚུལ།སྐྱོང་ཚུབ་བདུན་པ་ནི།སྤྱི་བོར་བླ་མ་ལྷ་བསྒོམ་བཞིན་པའི་ངང་ནས།བདག་དང་མ་སེམས
ཅན་ཐམས་ཅད་ཀྱི་རྒྱུད་ལ་ཕ་རོལ་ཏུ་ཕྱིན་པ་དྲུག་དང་བསྡུ་བའི་དངོས་པོ་བཞི་བཅས་ཀྱི་སོ་སོའི་དམིགས་པ་ངོ་བོ་གྲངས་དང་གོ་རིམ་རྣམས་བཤེས་གཉེན་དམ་པས་ནི་དེ་ལམ་པས་ཀྱང་།ལྟར
འབྲིད་པ་བཞིན་དུ་མེ་ནོར་བར་ལྷག་ཆད་མེད་པ་དྲན་ཤེས་བསྟེན་ནས་བྱིང་རྒོད་འཕྲོ་གསུམ་དང་མ་འདྲེས་པར་གསལ་ངར་དང་ལྡན་པའི་སྒོ་ནས་ཚུལ་བཞིན་དུ་སྐྱོང་བར་བྱའོ།།དེ་ལྟར་སྐྱོང་ནུས
པར་སྤྱི་བོར་བླ་མ་ལྷབསྒོམ་བཞིན་པའི་ངང་ནས།མ་སེམས་ཅན་ཐམས་ཅད་ཀྱི་དོན་དུ་མྱུར་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ་རྙེད་བཀུར་དང་།
་གྲགས་པ་སོགས་ལ་མི་ལྟ་བར་ཆོས་ཀྱིས་ཕོངས་པའི་སེམས་ཅན་རྣམས་ལ་དམ་པའི་ཆོས་ཅི་ནུས་སུ་སྟོན་པར་བྱེད་པ་ཆོས་ཀྱི་སྦྱིན་པ་དང་།མི་དང་མི་མ་ཡིན་དང་འབྱུང་བས་གནོད་པའི་སེམས།

ཅན་རྣམས་འཇིགས་པ་དེ་དག་ལས་སྐྱོབ་པར་བྱེད་པ་མི་འཇིགས་པའི་སྦྱིན་པ་དང་།དབུལ་ཞིང་ཡོངས་པའི་སེམས་ཅན་རྣམས་ལ་ལན་དང་རྣམ་པར་སྨིན་པ།།
ལ་རེ་བ་མེད་པར་སེར་སྣ་སྤངས་ཏེ།ཇི་ལྟར་འོས་པའི་ཡོ་བྱད་གཏོང་བར་བྱེད་པ་ཟང་ཟིང་གི་སྦྱིན་པ་སྟེ།སྦྱིན་པ་རྣམ་པ་གསུམ་གྱི་ཉམས་ལེན་ལ་ཚུལ་བཞིན་དུ་བསླབ་པར་བྱའོ།།མདོར
ན་མ་སེམས་ཅན་ཐམས་ཅད་ཀྱི་དོན་དུ་མྱུར་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ་བདག་གི་ལུས་ལོངས་སྤྱོད་དགེ་རྩ་དང་བཅས་པ་ཐམས་ཅད
སེམསུ་ཏྲརྦཱ་བྷྲཎྜམ་ཅ་ལ་ཕོངས་པ་མེད་པར་བཏང་བར་བྱའོ།།དེ་ལྟར་བྱེད་ནུས་པ་བླ་མ་ལྷས་བྱིན་གྱིས་བརླབ་ཏུ་གསོལ།སྤྱི་བོར་བླ་མ་ལྷ་བསྒོམ་བཞིན་པའི་འང་ནས།མ་སེམས
ཚུཅན་ཐོམས་རྒྱུད་ཀྱི་འོན་དུ་མྱུ་རུ་དུ་པའི་དང་།གདང་རྫོགས་པའི་སངས་རྒྱས་ཀྱི་གོ་འབང་ཐོབ་པར་བྱ།དེའི་ཕྱིར་དུ་མི་དགེ་བ་བཅུ་སྤོང་བ་ལ་སོགས་པ་ཇི་ལྟར་ཁས་བླངས་པའི་སྡོམ་པ
དང་འགལ་སྲདྷི་ཉེས་སྤྱོད་རྣམས་སྤངས་ནས་སྦྱིན་སོགས་པར་ཕྱིན་དྲུག་དང་ཚུལ་ཁྲིམས་ལ་སོགས་པའི་དགེ་བ་རྣམ་པར་དག་པ་རྒྱུད་ལ་མ་སྐྱེས་པ་བསྐྱེད།སྐྱེས་པ་རྣམས

གོང་འཕེལ་དུ་བྱས་ཏེ།སེམས་ཅན་ཐམས་ཅད་ཀྱང་ཚུལ་ཁྲིམས་ལ་སོགས་པའི་དགེ་བ་རྣམ་པར་དག་པ་ལ་སྦྱར་ནས་སྨིན་གྲོལ་གྱ་ལམ་ལ་འགེད་པར་བྱའོ།།དེ་ལྟར་བྱེད་ནུས་པར་
བླ་མ་ལྷས་་སྤྱི་བོར་བླ་མ་ལྷངང་ནས་མ་སེམས་ཅན་ཐམས་ཅད་ཀྱི་དོན་དུ་མྱུར་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ་སེམས་ཅན་ཐམས
ཅད་དགྲར་ལངས་ཀྱང་ཁྲོ་བའི་སེམས་སྐད་ཅིག་ཀྱང་མི་བསྐྱེད་པར་གནོད་ལན་དུ་ཕན་པ་བསྒྲུབས་ཏེ།རང་གཞན་གྱི་རྒྱུད་ལ་བཟོད་པའི་ཕ་རོལ་ཏུ་ཕྱིན་པ་ལ་སོགས་པའི་སངས་
རྒྱས་ཀྱི་ཆོས་རྣམས་ཡོངས་སུ་རྫོགས་པར་བྱའོ།།གཞན་ཡང་ཟོས་ནོར་དང་།གནས་མ་ལ་སོགས་ཀྱིས་ཕོངས་པ་དང་།ན་ཚ་སོགས་མི་འདོད་པའི་སྡུག་བསྔལ་ཐོག་ཏུ་བབས་པའི་ཚེ།།
སྡུག་བསྔལ་འདི་ལྟར་མྱོང་བ་སྔར་ལས་ངན་བསགས་པའི་འབྲས་བུ་ཡིན།།འདི་ལ་བརྟེན་ནས་ལས་ངན་མང་པོ་དག་འགྲོ་བས་མི་འདོད་རྒྱ་མི་འདུག་ཅིང་།ཁྱད་པར་ཆོས་ཕྱིར་སྡུག།
བསྔལ་བྱུང་བ་ལ་བཟོད་པ་སྲན་བསྐྱེད་པ་ལ་བརྟེན་ནས་ཐམས་ཅད་མཁྱེན་པའི་ལམ་ལ་ཉེ་བར་འགྱུར་བས་སྡུག་བསྔལ་འདི་དག་དང་དུ་བླངས་ཏེ།རང་གཞན་གྱི་འཁོར་བ་དང་ངན་སོང་་

གི་སྡུག་བསྔལ་རྒྱུན་བཅད་པར་བྱའོ།།གཞན་ཡང་དཀར་ནག་གི་ལས་ཀྱི་རྣམ་པར་སྨིན་པ་དང་།དཀོན་མཆོག་གསུམ་གྱི་བྱིན་རླབས་དང་།སངས་རྒྱས་
དང་བྱང་ཆུབ་སེམས་དཔའ་བདག་ཉིད་ཆེན་པོ་རྣམས་ཀྱི་མཐུ་བསམ་གྱིས་མི་ཁྱབ་པ་དང་།བླ་ན་མེད་པའི་བྱང་ཆུབ་དང་།གསུང་རབ་ཡན་ལག་བཅུ་གཉིས་དང་།བྱང་ཆུབ་སེམས
དཔེའི་བསླབ་པའི་གནས་རྣམས་ལ་མོས་པ་བསྐྱེད་ན་འབྲས་བུ་ཤིན་ཏུ་ཆེ་བས།དེ་ལ་མོས་པར་བྱས་ནས་བླ་ན་མེད་པའི་བྱང་ཆུབ་ཐོབ་པའི་ཕྱིར་དུ་གསུང་རབ་ཡན་ལག་བཅུ་
གགཉིས་ཀྱི་བརྗོད་བྱའི་དོན་བྱང་ཆུབ་སེམས་དཔའི་བསླབ་པའི་གནས་རྣམས་ལ་ཚུལ་བཞིན་དུ་བསླབ་པར་བྱའོ།།དེ་ལྟར་བྱེད་ནུས་པརདང་ནས་མ་སེམས་ཅན་ཐམས་ཅད་
ཀྱི་དོན་དུ་མྱུར་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཕྱིར་དུ་མཚན་དཔེ་ལ་སོགས་པ་ས་ལས་རྒྱས་ཀྱི་ཆོས་རེ་རེ་བསྒྲུབས་པ་དང་།སྦྱིན་པ་ལ་།
སོགས་པ་བྱང་ཆུབ་སེམས་དཔའི་ཆོས་རེ་རེ་སྒྲུབ་པའི་ཕྱིར་དུ་བསྐལ་པ་འབུམ་ཕྲག་རེ་རེ་མནར་མེད་དུ་གནས་ནས་སངས་རྒྱས་ཀྱི་གོ་འཕའ་སྒྲུབ་དགོས་ནའང་བརྩོན་པ་མི་འདོར།

ཞིང་སྤྲོ་བ་བསྐྱེད་ནས།ཟབ་པ་དང་རྒྱ་ཆེ་བའི་དགེ་བའི་ཆོས་རང་རྒྱུད་ལ་སྡུད་པར་བྱེད་ཅིང་།གཞན་ཡང་དགེ་བའི་ལམ་ལ་བཀོད་ནས་བླ་ན་མེད་པའི་བྱང་ཆུབ་ཐོབ་པར་བྱའོ།།དེ་ལྟར་།
བྱེད་ནུས་པརསེམས་ཅན་ཐམས་ཀྱད་ཀྱི་དོན་དུ་མྱུར་དུ་ཡང་དག་པར་རྫོགས་ལའི་སངས་རྒྱས་ཀྱི་གོ་འཡང་སྤོབ་ཡར་བྱའོ།།དེའི་བྱོར་དུ་ཁོ་བོ་སྒོ་ནམ་འཇིག་རྟེན་དང་འཇིག།
རྟེན་ལས་འདས་པའི་བསམ་གཏན།ཕྱོགས་ཀྱི་སྒོ་ནས་ཞི་གནས་དང་།ལྷག་མཐོང་དང་།དེ་གཉིས་ཟུང་དུ་འབྲེལ་བའི་ཡས་མ་གཏན།བྱེད་ལས་ཀྱི་སྒོ་ནས་ཚེ་འདིར་
ལུས་སེམས་བདེ་བར་གནས་པའི་བསམ་གཏན།ཡོན་ཏན་གྱི་རྟེན་བྱེད་པའི་བསམ་གཏན།སེམས་ཅན་གྱི་དོན་བྱེད་པའི་བསམ་གཏན་ཏེ་རྒྱལ་པའི་སུས་ཀྱི་བསཔ་གཏན་རྣམ་པ།
ཐམས་ཅད་པ་རྣམས་ལ་བསླབ་པར་བྱའོ།།དེ་ལྟར་ཕྱེད་ནུས་པང་བང་ནས་སེམས་ཅན་ཐམས་ཅད་ཀྱི་དོན་དུ་རྒྱུ་མྱུར་དུ་ཨའ་དག་པར་རྫོགས་པའི་སངས་རྒྱས་ཀྱི་གོ་འལའཐོབ།
པཔར་་བྱ།དེའི་ཕྱིར་དུ་གནས་ལུགས་རིག་པ་དོན་དམ་རྟོགས་པའི་ཤེས་རབ།གནས་ལྔ་རིག་པ་ཀུན་རྫོབ་རྟོགས་པའོ་ཤེས་རབ།སེམས་ཅན་གྱི་དོན་བྱ་ཚུལ་རྟོགས་པའི་ཤེས་རབ།

སྟེ།རྒྱལ་བའི་སྲས་ཀྱི་ཤེས་རབ་རྣམ་པ་ཐམས་ཅད་པ་རྣམས་ལ་བསླབ་པར་བྱའོ།།དེ་ལྟར་བྱེད་ནུས་པངང་ནས་སེམས་ཅན་ཐམས་ཅདཐོབ་པར་བྱ།དེའི་ཕྱིར་དུ་སེམས།།
ཅན་ཐམས་ཅད་སྦྱིན་པས་འཁོར་དུ་བསྡུས་ཏེ་ཚར་བཅད་རྗེས་འཛིན་གྱི་སྒོ་ནས་ཆོས་སྟོན་པའི་སྙན་པར་སྨྲ་བ་དང་།ཆོས་སྟོན་པའི་དོན་ཉམས་སུ་ལེན་དུ་འཇུག་པའི་དོན་སྤྱོད་པ་དང་།གཞན
ལ་སྟོན་པ་ལྟར་རང་གིས་ཀྱང་ཉམས་སུ་ལེན་པའི་དོན་མཐུན་པ་སྟེ་གཞན་དོན་བྱེད་པའི་ཐབས་བཟང་པོ་འདི་རྣམས་ལ་བརྟེན་ནས་སེམས་ཅན་ཐམས་ཅད་སྨིན་གྲོལ་གྱི་ལམ་ལ་འགོད་པར་
བྱའོ།།དེ་ལྟར་བྱེད་ནུས་པ་བླ་མ་ལྷས་བྱིན་གྱིས་བརླབ་ཏུ་གསོལ།ཞེས་པ་ནས།སྐྱེས་པར་གྱུར།དེ་ལྟར་ཕར་ཕྱིན་དང་བསྡུ་བཞིའི་སྐོར་བ་དེ་ལམ་དམར་ཁྲིད་ཇི་བཞིན་ལས་ཡིག་ཚོགས་ཀྱིས
འཇིགས་ཏེ།ཞལ་ལུང་དང་སྦྱོར་བ་དོར་ཞིང་རྒྱལ་བ་དགྱེས་པའི་ལམ་བཟང་ལ་ཡིད་རྟོན་པའི་རྣམ་དབྱེད་ཅན་རྣམས་ནི་གོང་གསལ་ལྟར་སྦྱར་ལུགས་སྔར་གྱི་རིགས་འགྲོས་མཁྱེན་པར
འགྱུར་ཞིང་།བཤེས་གཉེན་བསྟེན་ཚུལ་ནས་བཟུང་འདིའི་བར་གྱི་རྒྱབ་བརྟེན་ལུང་རིགས་ཀྱི་སྐོར་སྐབས་སུ་གང་བབས་རྣམས་བདེ་མྱུར་དང་ཞལ་ལུང་བལྟས་ཏེ་དཔྱད་སྒོམ་གྱི་ངེས་ཤེས

འདྲེན་ཐབས་སུ་འདི་གའི་སོ་སོའི་ཐད་དུ་གུང་སྒྲིགས་ཏེ་ཐོག་མར་གོ་བ་འཚོལ་བ།བར་དུ་ངེས་པ་འདྲེན་པ།མཐར་མྱོང་བ་འདོན་པ་བཅས་ལ་འབད་པར་བྱའོ།།སྨྲས་པ།བྱང་གི་ཕྱོགས
འདིར་ཐུབ་བསྟན་རིན་པོ་ཆེ།།རྒྱུན་མི་འཆད་པ་འཛིན་སྤེལ་བྱེད་པོ་རུ།།ལུང་ཟིན་མཁས་གྲུབ་ཀུན་ལས་ཟླ་བྲལ་པ།།མཉམ་མེད་ཇོ་བོ་ཡབ་སྲས་ཉིད་དུ་ཁུམས།།དེས་ན་གནམ་བསྐོས་ས་ཡི་
ཚངས་པ་ཆེ།།རིགས་ཀྱི་ཅོད་པན་རྒྱལ་བ་ཡབ་སྲས་ཟུང་།།གངས་ལྗོངས་སྐྱེ་འགྲོའི་མགོན་སྐྱབས་གཅིག་པུ་རུ།།ལུང་རིག་ཚད་མས་ངེས་པ་རྙེད་པ་གནད།།ས་གསུམ་སྨོན་མེ་ལམ་རིམ་
ཆེ་ཆུང་གི།མྱོང་ཁྲིད་རྒྱས་བསྡུས་རྒྱ་མཚོ་ལྟ་བུའི་ནང་།།ཡིད་བཞིན་ནོར་དང་མཚུངས་པ་བདེ་མྱུར་དང་།།འཇམ་དཔལ་ཞལི་ལུང་འདི་ལས་གཞན་ན་གང་།།བྱང་ཆུབ་ལམ་གྱི་རིམ་པའི་
ཉམས་ལེན་གནད།།གང་གི་རྒྱུད་ལ་མངའ་བ་ཇི་ཙམ་བཞིན།།དེ་ཙམ་འཇམ་མགོན་བླ་མའི་བསྟན་པ་བཞུགས།།དེ་ཕྱིར་ཡབ་རྗེའི་རྗེས་འབྲངས་ཚུལ་འདི་དགོངས།།སྡེམ་གསུམ་ཚུལ་
ཁྲིམས་གཙང་མས་ཕྱི་ནང་མཛེས།།རྒྱུ་འབྲས་ཐེག་པའི་འཆད་ཉན་ཉིན་བྱེད་འབུམ།།ཀུན་ལ་ངོམ་ཆོ་ག་སྐྱོན་བྲལ་ལྟ་བ་ཟབ།།དགའ་ལྡན་ལུགས་བཟང་མཇལ་འདི་ཨེ་མ་ཧོ།།བདག་བློ

དམན་ཞིང་གཞུང་ལ་སྦྱངས་པ་ཆུང་།།ཚིག་གི་མཚམས་སྦྱོར་འགལ་དང་མ་འབྲེལ་སོགས།།མཁས་གྲུབ་དམ་པའི་སྤྱན་སྔར་བཤགས་བྱེད་ན།།ཉེས་པའི།།།
སྐྱོན་གང་ཐུགས་བརྩེས་བསལ་དུ་གསོལ།།ལྷག་བསམ་དག་པས་གཞུང་ཁྲིད་འདི་བྱས་དགེས།།བསྟན་པའི་འབུར་འཛིན་བཤེས་གཉེན་ཐམས་ཅད་ཀྱི།།གང་ལ་སྙིང་ནས་
རེ་ཆའི་སློབ་མ་རྣམས།།སྡོམ་གསུམ་བཅས་མཚམས་དག་པར་འགོད་པ་དང་།།མི་ཁོམས་གནས་སུ་ནམ་དུ་འང་མི་གཏོང་བར།།རྒྱལ་ཀུན་དགྱེས་པའི་ལམ་བཟང་རྗེའི་གསུང་
བབཞིན།།བློ་སྣ་ལམ་རིམ་ཕྱོགས་སུ་འཁྲིད་ཐབས་ཀྱིས།།བརྫུ་བཞིའི་མཛད་པ་འཕྲིན་ལས་དར་ཕྱིར་བསྔོ།།ཞེས་བྱང་ཆུབ་ལམ་གྱི་རིམ་པའི་འཁྲིད་རིམ་འདི་ཡང་སྤྱིར་མཁས་གྲུབ་ཚད་ལྡན་གོང་མ་
རྣམས་ཀྱིས་ལམ་རིམ་གྱི་འཁྲིད་རྒྱུན་རྒྱས་བསྡུས་མཐའ་ཡས་པ་མཛད་པ་རྣམས་ལས་རང་ལ་གང་གིས་ཀྱང་གོ་མ་ཆོད་པར་འདི་ལྟར་སྡིགས་རྩོམ་བགྱིས་པ་མིན་ལ།རང་གི་གོ་ཚོད་ཀྱི་འཁྲིད་ཞིག་གསར་དུ་བྱས་ཀྱང་དགོས་པས་དབེན
ཞིང་།སྔོན་གྱི་མྱོང་འཁྲིད་རྣམས་ཀྱི་སྒོ་འགེགས་པ་དང་འཁྲིད་རྒྱུན་ཆད་པ་ལས་མ་འདས་པས།དེས་ན་མྱུར་ལམ་དམར་ཁྲིད་ལས་དེ་ལྟ་ནའང་གདུལ་བྱ་རྣམས་ཀྱི་བློའི་མཐུ་ཇེ་ཞན་ལ་སོང་བར་བརྟེན་ཞེས་པ་ནས་སཾ་ལམ་མཐོན་པོའི་

རྩད་གཅོད་ལས་ཀྱང་གནད་ཆེ་བར་བསམས་ནས་ཞེས་གསུངས་པ་ལྟར་ཐུགས་བདེན་པར་སྣང་བས།བདེ་མྱུར་འཇམ་དཔལ་ཞལ་ལུང་གསུམ་འདམ་ཀ་མ་ལོག་ཅིང་།དཔེར་ན།ཞལ་ལུང་བློ་འཛིན་གྱི་ཉམས་སུ་ལེན་འཁྲུལ་བྱེད་ཀྱང་
གཅིག་ཤོས་འདོར་མི་ཕོང་པར་གསུམ་ཀ་ཆབ་ཅིག་ཏུ་ཤན་སྦྱར་གྱི་འཁྲིད་ཚུལ་འདི་བཞིན་དྲིན་ཅན་བླ་མ་རྣམས་ཀྱི་བཀའ་དྲིན་ལ།བྱང་ཆུབ་ལམ་གྱི་རིམ་པའི་འཁྲིད་རྒྱུན་མི་འདྲ་བ་རྣམས་ལེགས་པར་ཐོབ་པའི་སྦྲུལ་མིང་པ་བསྐལ་བཟང་་
བསྟན་འཛིན་མཁས་གྲུབ་ཀྱིས་སྦྱར་བར།དགའ་ལྡན་བཀའ་གདམས་གསར་མའི་བསྟན་པ་རིན་པོ་ཆེ་དར་ཞིང་རྒྱས་པའི་རྒྱུར་གྱུར་ཅིག།དགེ་ལེགས་འཕེལ།།པར་འདི་ལྷ་ལྡན་བཤད་ཟུར་རྣམ་སྲས་ཁང་གསར་དུ་བཞུགས།།